V Hrachove žije osemsto obyvateľov. Ako každá obec aj táto má svoje tajomstvá a zaujímavosti.
Dedina sa pýši strašidelným domom, v ktorom naozaj straší. Tvrdia to i odborníci.
"Videl som čiernu osobu. Najprv som začul buchot, tak som zišiel dole s baterkou. Bolo to v noci. Niečo som zazrel, no zmizlo to," opisuje nájomník strašidelného domu Zdeno Sojka.
Za všetko vraj môže stavebný materiál. "Neďaleko bol cintorín a majstri stavali dom, respektíve jeho základy pravá z kameňov z pohrebiska," ozrejmuje Sojka.
Strašidelný dom sa stal súčasťou života miestnych obyvateľov. Časom si naň zvykli.
Nádherný platan
Dedina sa pýši i šikovnými ľuďmi. Býva tu skromný rezbár Jozef Švantner. "Vyrezal som Jána Talafúza či Jána Poberu," hovorí.
V dedina žila i grófka. Mala veľmi rada deti, no keďže nemala vlastné, venovala sa chudobným a osirelým.
"Chodili za ňou deti z dediny a ona im hádzala cukríky, aby ich pozbierali," hovorí obyvateľka Anna Jakubičková.
Grófka mala rada i stromy. Vysadila preto platan, ktorý skrášľuje dedinu. Strom má vyše dvesto rokov a je najkrajším stromom v okolí.
"Názov obce vznikol podľa legendy českého rytiera Hrašku, ktorý pomenoval obec podľa osady, ktorú založil jeho ľud," dodáva Anna.